CELEX: 32016R0636
Language: lv
Date: 2016-04-22 00:00:00
Title: Komisijas Īstenošanas regula (ES) 2016/636 (2016. gada 22. aprīlis), ar ko darbīgās vielas Z,Z,Z,Z-7,13,16,19-dokosatetraēn-1-ilizobutirāta apstiprinājumu atsauc saskaņā ar Eiropas Parlamenta un Padomes Regulu (EK) Nr. 1107/2009 un groza Komisijas Īstenošanas Regulu (ES) Nr. 540/2011 (Dokuments attiecas uz EEZ)

23.4.2016   
            
            
               LV
            
            
               Eiropas Savienības Oficiālais Vēstnesis
            
            
               L 108/22
            
         KOMISIJAS ĪSTENOŠANAS REGULA (ES) 2016/636
   (2016. gada 22. aprīlis),
   ar ko darbīgās vielas Z,Z,Z,Z-7,13,16,19-dokosatetraēn-1-ilizobutirāta apstiprinājumu atsauc saskaņā ar Eiropas Parlamenta un Padomes Regulu (EK) Nr. 1107/2009 un groza Komisijas Īstenošanas Regulu (ES) Nr. 540/2011
   (Dokuments attiecas uz EEZ)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2009. gada 21. oktobra Regulu (EK) Nr. 1107/2009 par augu aizsardzības līdzekļu laišanu tirgū, ar ko atceļ Padomes Direktīvu 79/117/EEK un 91/414/EEK (1), un jo īpaši tās 21. panta 3. punktā minēto otro alternatīvu un 78. panta 2. punktu,
   tā kā:
   
               (1)
            
            
               Komisijas Direktīva 2008/127/EK (2) Z,Z,Z,Z-7,13,16,19-dokosatetraēn-1-ilizobutirātu kā darbīgo vielu iekļāva Padomes Direktīvas 91/414/EEK (3) I pielikumā. Komisijas Īstenošanas regula (ES) 2015/308 (4) pieprasīja, lai pieteikuma iesniedzējs līdz 2015. gada 30. jūnijam iesniegtu apstiprinošu informāciju par rūpnieciski ražotā tehniskā materiāla specifikāciju, tostarp informāciju par jebkādiem būtiskiem piemaisījumiem.
            
         
               (2)
            
            
               Darbīgās vielas, kas iekļautas Direktīvas 91/414/EEK I pielikumā, uzskatāmas par apstiprinātām saskaņā ar Regulu (EK) Nr. 1107/2009 un ir iekļautas Komisijas Īstenošanas regulas (ES) Nr. 540/2011 (5) pielikuma A daļā.
            
         
               (3)
            
            
               Pieteikuma iesniedzējs līdz termiņa beigām 2015. gada 30. jūnijā neiesniedza pieprasīto apstiprinošo informāciju. Pēc tam, kad Komisija paziņoja par informācijas neiesniegšanas sekām, pieteikuma iesniedzējs neizteica nodomu iesniegt apstiprinošo informāciju.
            
         
               (4)
            
            
               Tāpēc ir lietderīgi atsaukt Z,Z,Z,Z-7,13,16,19-dokosatetraēn-1-ilizobutirāta apstiprinājumu.
            
         
               (5)
            
            
               Tāpēc Īstenošanas regulas (ES) Nr. 540/2011 pielikums būtu attiecīgi jāgroza.
            
         
               (6)
            
            
               Būtu jādod dalībvalstīm laiks, lai tās atsauktu atļaujas augu aizsardzības līdzekļiem, kas satur Z,Z,Z,Z-7,13,16,19-dokosatetraēn-1-ilizobutirātu.
            
         
               (7)
            
            
               Ja attiecībā uz Z,Z,Z,Z-7,13,16,19-dokosatetraēn-1-ilizobutirātu saturošiem augu aizsardzības līdzekļiem dalībvalstis nosaka pagarinājuma periodu saskaņā ar Regulas (EK) Nr. 1107/2009 46. pantu, šim periodam būtu jābeidzas ne vēlāk kā 18 mēnešus pēc tam, kad šī regula stājas spēkā.
            
         
               (8)
            
            
               Šajā regulā paredzētie pasākumi ir saskaņā ar Augu, dzīvnieku, pārtikas aprites un dzīvnieku barības pastāvīgās komitejas atzinumu,
            
         IR PIEŅĒMUSI ŠO REGULU.
   1. pants
   Apstiprinājuma atsaukšana
   Darbīgās vielas Z,Z,Z,Z-7,13,16,19-dokosatetraēn-1-ilizobutirāta apstiprinājums tiek atsaukts.
   2. pants
   Grozījums Īstenošanas regulā (ES) Nr. 540/2011
   Īstenošanas Regulas (ES) Nr. 540/2011 pielikuma A daļas 259. rindu par Z,Z,Z,Z-7,13,16,19-dokosatetraēn-1-ilizobutirātu svītro.
   3. pants
   Pārejas pasākumi
   Dalībvalstis līdz 2016. gada 13. novembrim atsauc atļaujas augu aizsardzības līdzekļiem, kas satur Z,Z,Z,Z-7,13,16,19-dokosatetraēn-1-ilizobutirātu kā darbīgo vielu.
   4. pants
   Pagarinājuma periods
   Jebkurš pagarinājuma periods, ko dalībvalstis piešķir saskaņā ar Regulas (EK) Nr. 1107/2009 46. pantu, ir iespējami īss un beidzas ne vēlāk kā 2017. gada 13. novembrī.
   5. pants
   Stāšanās spēkā
   Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
   
   
      Šī regula uzliek saistības kopumā un ir tieši piemērojama visās dalībvalstīs.
      Briselē, 2016. gada 22. aprīlī
      
         
            Komisijas vārdā –
         
         
            priekšsēdētājs
         
         Jean-Claude JUNCKER
      
   
   
      (1)  OV L 309, 24.11.2009., 1. lpp.
   
   
      (2)  Komisijas 2008. gada 18. decembra Direktīva 2008/127/EK, ar ko groza Padomes Direktīvu 91/414/EEK, lai tajā iekļautu vairākas darbīgās vielas (OV L 344, 20.12.2008., 89. lpp.).
   
      (3)  Padomes 1991. gada 15. jūlija Direktīva 91/414/EEK par augu aizsardzības līdzekļu laišanu tirgū (OV L 230, 19.8.1991., 1. lpp.).
   
      (4)  Komisijas 2015. gada 26. februāra Īstenošanas regula (ES) 2015/308, ar ko groza Īstenošanas regulu (ES) Nr. 540/2011 attiecībā uz darbīgās vielas Z,Z,Z,Z-7,13,16,19-dokosatetraēn-1-ilizobutirāta apstiprināšanas nosacījumiem (OV L 56, 27.2.2015., 9. lpp.).
   
      (5)  Komisijas 2011. gada 25. maija Īstenošanas regula (ES) Nr. 540/2011, ar ko īsteno Eiropas Parlamenta un Padomes Regulu (EK) Nr. 1107/2009 attiecībā uz darbīgo vielu sarakstu (OV L 153, 11.6.2011., 1. lpp.).